CELEX: 32004R2149
Language: sk
Date: 2004-12-16 00:00:00
Title: Nariadenie Komisie (ES) č. 2149/2004 zo 16. decembra 2004, ktorým sa na rok 2005 zavádzajú tarifné kvóty na dovoz niektorých tovarov pochádzajúcich z Nórska, ktoré sú výsledkom spracovania poľnohospodárskych produktov, na ktoré sa vzťahuje nariadenie Rady (ES) č. 3448/93, do Európskeho spoločenstva

17.12.2004   
            
            
               SK
            
            
               Úradný vestník Európskej únie
            
            
               L 370/34
            
         
      NARIADENIE KOMISIE (ES) č. 2149/2004
   zo 16. decembra 2004,
   ktorým sa na rok 2005 zavádzajú tarifné kvóty na dovoz niektorých tovarov pochádzajúcich z Nórska, ktoré sú výsledkom spracovania poľnohospodárskych produktov, na ktoré sa vzťahuje nariadenie Rady (ES) č. 3448/93, do Európskeho spoločenstva
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 3448/93 zo 6. decembra 1993, stanovujúce obchodné opatrenia uplatňované na niektoré tovary vznikajúce spracovaním poľnohospodárskych výrobkov (1), a najmä na jeho článok 7 ods. 2,
   so zreteľom na rozhodnutie Rady [2004/859/ES] z 25. októbra 2004, týkajúce sa uzatvorenia dohody vo forme výmeny listov medzi Európskym spoločenstvom a Nórskym kráľovstvom, ktorá sa týka protokolu 2 k bilaterálnej Dohode o voľnom obchode medzi Európskym hospodárskym spoločenstvom a Nórskym kráľovstvom (2), a najmä na jeho článok 2,
   keďže:
   
               (1)
            
            
               Dohoda vo forme výmeny listov medzi Európskym spoločenstvom a Nórskym kráľovstvom, týkajúca sa protokolu 2 k bilaterálnej Dohode o voľnom obchode medzi Európskym spoločenstvom a Nórskym kráľovstvom, stanovuje v bode III ročné tarifné kvóty na dovoz niektorých tovarov pochádzajúcich z Nórska. Je potrebné zaviesť tieto kvóty na rok 2005.
            
         
               (2)
            
            
               Nariadenie Komisie (EHS) č. 2454/93 z 2. júla 1993, zavádzajúce ustanovenia na vykonávanie nariadenia Rady (EHS) č. 2913/92 ustanovujúceho Colný kódex Spoločenstva (3), stanovuje pravidlá spravovania tarifných kvót. Je vhodné zabezpečiť, aby sa tarifné kvóty zavedené týmto nariadením spravovali v súlade s týmito pravidlami.
            
         
               (3)
            
            
               Opatrenia stanovené v tomto nariadení sú v súlade so stanoviskom Riadiaceho výboru pre horizontálne otázky týkajúce sa obchodovania so spracovanými poľnohospodárskymi produktmi, ktoré nie sú uvedené v prílohe I,
            
         PRIJALA TOTO NARIADENIE:
   Článok 1
   Tarifné kvóty Spoločenstva na tovary pochádzajúce z Nórska, ktoré sú uvedené v prílohe, sa zavádzajú na obdobie od 1. januára do 31. decembra 2005.
   Článok 2
   Tarifné kvóty Spoločenstva uvedené v článku 1 spravuje Komisia v súlade s článkami 308a, 308b a 308c nariadenia (EHS) č. 2454/93.
   Článok 3
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   Uplatňuje sa od 1. januára 2005.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 16. decembra 2004
      
         
            Za Komisiu
         
         Günter VERHEUGEN
         
         
            Podpredseda
         
      
   
   
      (1)  Ú. v. ES L 318, 20.12.1993, s. 18. Nariadenie naposledy zmenené a doplnené nariadením (ES) č. 2580/2000 (Ú. v. ES L 298, 25.11.2000, s. 5).
   
      (2)  Pozri stranu 70 tohto úradného vestníka.
   
      (3)  Ú. v. ES L 253, 11.10.1993, s. 1. Nariadenie naposledy zmenené a doplnené nariadením (ES) č. 2286/2003 (Ú. v. EÚ L 343, 31.12.2003, s. 1).
   
      PRÍLOHA
      Ročné tarifné kvóty uplatňované na dovoz tovarov pochádzajúcich z Nórska do Spoločenstva
      
                  Číslo povolenia
               
               
                  Kód KN
               
               
                  Opis
               
               
                  Ročná objemová kvóta od 1.1.2005
               
               
                  Colná sadzba uplatňovaná v rámci kvóty
               
            
                  09.0765
               
               
                  1517 10 90
               
               
                  Margarín okrem tekutého margarínu, obsahujúci hmotnostne najviac 10 % mliečneho tuku
               
               
                  2 470 ton
               
               
                  bez cla
               
            
                  09.0771
               
               
                  ex 2207 10 00
                  (kód TARIC 90)
               
               
                  Nedenaturovaný etylalkohol s objemovou koncentráciou alkoholu 80 % alebo viac, iný než alkohol získaný z poľnohospodárskych produktov uvedených v prílohe I k Zmluve o EHS
               
               
                  164 000 hektolitrov
               
               
                  bez cla
               
            
                  09.0772
               
               
                  ex 2207 20 00
                  (kód TARIC 90)
               
               
                  Etylalkohol a iné liehoviny, denaturované, s rôznou koncentráciou alkoholu, iné než liehoviny získané z poľnohospodárskych produktov uvedených v prílohe I k Zmluve o EHS
               
               
                  14 340 hektolitrov
               
               
                  bez cla
               
            
                  09.0774
               
               
                  2403 10
               
               
                  Tabak určený na fajčenie, ktorý obsahuje alebo neobsahuje náhrady tabaku v rôznych pomeroch
               
               
                  370 ton
               
               
                  bez cla